Sagunt viu el Nadal en valencià
15 de desembre 2021

El Gabinet de Promoció del Valencià de l'Ajuntament de Sagunt ha editat amb la Diputació de València i la col·laboració d'altres ajuntaments valencians integrats en l'Agència de Promoció del Valencià (AVIVA) i la Xarxa de Serveis Lingüístics Valencians, la ja clàssica Carta als Reis d'Orient.

Es tracta d'una edició de disseny atractiu i actual que any rere any «**és una delícia**» per als xiquets i xiquetes de Sagunt i del Port de Sagunt, tal com apunten des del departament. Com en els últims anys, les cartes es distribuiran a demanda a les escoles d'infantil i primària i també en les parades dels Mercats de Nadal. La carta inclou en la part interior dibuixos amb vocabulari bàsic en valencià i un espai perquè els xiquets i xiquetes facen les seues peticions personals a Melcior, Gaspar i Baltasar. També inclou uns apartats «**més solidaris**» amb bons desitjos i millores per a la ciutat i per al món.

La regidora de Promoció del Valencià, Maria Josep Soriano, ha indicat que «**des de fa molt de temps, la il·lusió dels xiquets i les xiquetes es concreta en la carta al Reis. Per això, un any més, volem facilitar que els seus desitjos personals estiguen plasmats en esta preciosa carta en valencià, sense oblidar nodrir la seua part solidària. De segur que els Reis de l’Orient les llegiran**».

![](/media/tgjfbsup/c_cartacartel.jpg?width=587&height=824)

*   [](http://www.facebook.com/sharer.php?u=https://aytosagunto.es/va/actualitat/sagunt-viu-el-nadal-en-valencia/ "Facebook")
*   [](http://twitter.com/share?url=https://aytosagunto.es/va/actualitat/sagunt-viu-el-nadal-en-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-viu-el-nadal-en-valencia/ "Linked In")
*   [](mailto:?body=https://aytosagunto.es/va/actualitat/sagunt-viu-el-nadal-en-valencia/)